**Ghioceii**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fui trimis la bazar ca să cumpăr ceva -

Mărțișoare-mi zâmbeau ca și stele

Când, deodată, văzui cum vindea cineva

Ghioceii în mici buchețele.

Ghiocei, chiocei iarna au întrerupt

Și-au putut întâlni primăvara,

Dar o mână din traiul lor fraged i-a rupt

Să-i agațe-n podoabă bazarul.

Pe bănuți mărunței ni se vând vestitori

Ca și robii cuprinși în prinsoare

Și reclamă le fac glasuri de vânzători:

„Cumpărați, cumpărați prima floare!”

Ghioceii priveau împrejur speriați:

Pentru ce au fost smulși de la viață?!

Ce să facem, băieți, voi de unde erați

Nu știați - omenirea e-o piață...

Pentru-un mic buchețel și eu banul am pus,

Întristat mă întoarsei acasă...

Dar soția a spus:„Ce minune-ai adus!

Primăvara se-așteaptă frumoasă!”

Am zâmbit cu dinți strânși mulțămit și bogat:

„Draga mea, primăvara ne vine!..”

Și văzui ghioceii cum capu-au plecat

Nedorind să privească la mine.

Victor Bragagiu

victorbragagagiu. blogspot. com